ЎЗБЕКИСТОН РЕСПУБЛИКАСИ ОЛИЙ СУДИСОХТА ИИБ ХОДИМИ ФОШ БЎЛДИ from\nСОХТА ИИБ ХОДИМИ ФОШ БЎЛДИ\nФарғонада ўзини ИИБ ходими сифатида таништириб, кўплаб одамларни чув туширган фирибгар қўлга олинди.\nМарғилонлик Бобур Азимов фирибгарликни ўзига касб қилиб олган. У бир неча бор судланган бўлса-да, асло хулоса чиқармади. Одамларни алдаб, чув тушириб, осонгина пул топиш йўлларни излай бошлади. Ички ишлар органи ходимининг махсус уст-бошини эгнига илиб, янги жиноятларни амалга ошириш учун йўлга чиқди.\nБ. Азимов 2018 йил 17 август куни Фарғона туманидаги Аввал қишлоғида жойлашган “Техномарк” кредит-савдо дўконига ИИБ ходимининг дала ёзги кийимида бориб, у ерда ишловчи Х. Ҳасановга ўзини ИИБ ходими деб таништирди. Кредит-савдо дўконидан бир дона нархи 4 миллион 800 минг сўмлик “LG” русумли кир ювиш машинаси ва бир дона нархи 1 миллион 850 минг сўмлик “Sаmsung J-5” русумли телефон аппаратини сотиб олишини айтиб, келишилган пулларни Фарғона шаҳридаги яшаш хонадонидан олиб беришини билдириб, алдаб, мулкларни фирибгарлик йўли билан қўлга киритган.\nУ хавфли рецидивист бўлгани ҳолда ўзининг жиноий ҳаракатларини давом эттириб, Олтиариқ тумани “Қизилтепа” маҳалласида яшовчи С. Абдумаликов билан учрашиб, унга ўзини ИИБ ходими деб таништириб, алдаб, ундан бир бош қўйни 1 миллион 800 минг сўмга сотиб олишга келишган. Гаров тариқасида автомашина техник паспортини бериб, бир бош қўйни фирибгарлик йўли билан қўлга киритиб, уни сотиб, пулларни ўз эҳтиёжига ишлатиб юборган.\nШунингдек, Б. Азимов бир неча эпизодларда ҳам одамларни ўз тузоғига илинтириб, фирибгарлик жиноятини содир этган. Ҳатто Б. Маҳмудовга тегишли автомашинани 2 500 АҚШ доллари эвазига сотиб, фирибгарлик йўли билан қўлга киритган пулларни ўз эҳтиёжига ишлатиб юборган.\nҲар қандай жиноят жавобсиз қолмаганидек, юқоридаги жиноий ҳолатлар бўйича дастлабки тергов ҳаракатлари олиб борилди ва Б. Азимов эҳтиёт чора сифатида қамоққа олинди.\nЖиноят ишлари бўйича Фарғона шаҳар суди томонидан мазкур жиноят иши кўриб чиқилди ҳамда Б. Азимовга узил кесил 6 йилу 2 ой муддатга озодликдан маҳрум қилиш жазоси тайинланди. Шунингдек, жабрланувчиларга етказилган моддий зарар ундирилиши белгиланди.


Тошкентдаги халқаро аэропортларда багаж аравачаларидан фойдаланиш бепул бўлди\n12:38 / 28.02.2017\n“Ўзбекистон ҳаво йўллари” МАК раҳбарияти Тошкент шаҳар халқаро аэропортида хизматларни ривожлантириш ва кўрсатилаётган хизматларнинг сифатини ошириш учун барча имкониятларни амалга оширмоқда. Бу ҳақда “Ўзбекистон ҳаво йўллари” МАК Ахборот хизмати “Кун.uz”га хабар бермоқда.\nЖумладан, Ислом Каримов номидаги Тошкент халқаро аэропортида аравачаларни тақдим қилиш хизматини яхшилаш ва йўловчилар учун қулайликлар яратиш мақсадида, аравачаларни тақдим қилиш бўйича гаров тизими 2017 йил 18 февралдан бошлаб бекор қилинади. Энди ҳар бир йўловчи учиб кетаётганда ҳам, учиб келганда ҳам багаж аравачаларини бемалол олиши мумкин.\nЭслатиб ўтамиз, илгарилари Тошкентдаги халқаро аэропортларда багаж аравачиларидан фойдаланиш гаров тизимида бўлиб, 3000 сўмни ташкил этар эди.\nаэропорт Ўзбекистон ҳаво йўллари


Самарқанд йўлларида шер боласи нима қиляпти? (видео) - EFFECT.UZ\nСамарқанд йўлларида шер боласи нима қиляпти? (видео)\n. 20:20 | 27.03.2021\nБугун ижтимоий тармоқларда “Тезкор. Самарқанд йўлларида шер боласини топиб олишибди. Шер боласи ҳозирча кимга тегишли эканлиги номаълумлиги айтилмоқда” номли видео тарқалган эди. Самарқанд вилояти Экология ва атроф-муҳитни муҳофаза қилиш бошқармаси ахборот хизмати ҳолат бўйича изоҳ берди.\nМаьлум қилинишича, бугун ростдан ҳам видеода кўрсатилган шер боласи ушлаб қолинди. Самарқанд вилояти Экология ва атроф-муҳитни муҳофаза қилиш ҳамда вилоят Ички ишлар бошқармалари ҳамкорлигида ўтказилаётган рейд давомида Қашқадарёдан Андижонга ҳаракатланаётган автомашина текширилганда, унда шер боласи олиб кетилаётгани аниқланган. Вилоят экология бошқармаси мутахассисларининг шер боласининг қаердан, нима учун олиб кетилаётганлиги ҳақидаги саволларига ҳайдовчи аниқ жавоб бермасдан ҳужжатларни тақдим қила олмайди. Сал ўтмай эса “ҳужжатларни олиб келаман” деб шер боласини ташлаб қочиб кетган.\nШундан сўнг олиб борилган тезкор тадбирлар давомида ҳайдовчи ушланди ва айни пайтда дастлабки суриштирувлар олиб борилмоқда. Шер боласи эса Самарқанд вилояти Экология бошқармасида ўрнатилган тартибда вақтинча сақланмоқда.\nTeglar:Самарқанд, Шер боласи\nВояга етмасдан тенгдошидан фарзанд кўрган қиз воқеаси бўйича маьлумот берилди\nЭртага Ўзбекистонда яна қор ёғиши мумкин


Норвегиялик номдор спортчи қамоқ жазосига тортилди\nНорвегиялик таниқли чанғичи, 2010 йилги Олимпиаданинг икки карра чемпиони, 13 карра жаҳон чемпиони Петер Нортуг қамоқ жазосига тортилди. Бунга унинг гиёҳванд моддалар сақлагани ва катта тезликда машина бошқаргани сабаб бўлган.\nНомдор спортчи Осло суди қарорига кўра, гиёҳванд моддалар сақлагани учун 7 ой панжара ортида ўтказади. Бундан ташқари, суд уни ҳайдовчилик гувоҳномасидан умрбод маҳрум этган.\nСобиқ чемпион ҳаётининг бу “ қоронғи томони” августда полиция уни тезликни оширгани учун тўхтатгандан кейин аниқланган. Полиция спортчини тиббий кўрикдан ўтказганда унинг қонида спиртли ичимликлар ёки гиёҳванд моддалар борлиги аниқланмаган. Бироқ Нортугнинг уйи тинтув қилинганда кокаин моддаси топилган. Унинг иши фақатгина гиёҳванд моддалар сақлаш моддаси бўйича кўриб чиқилган.\nПетер Нортуг “Чанғи қироли” норасмий номининг икки карра соҳиби бўлган ягона чанғичи ҳисобланади. Икки марта Жаҳон кубогини қўлга киритган. 2009 ва 2015 йилларда Норвегиянинг энг яхши спортчиси деб тан олинган. 2018 йил декабрда 32 ёшида спорт фаолиятини якунлашини эълон қилган.\nНорвегияда Pfizer вакцинаси билан эмланган 20дан ортиқ киши вафот этди\nНорвегия Буюк Британия билан авиақатновларни тикламоқда\nНорвегияда қор кўчишидан сўнг 15 киши бедарак йўқолди\n07:44 / 06.11.2020\nБельгияда гиёҳванд моддаларнинг тарихдаги энг йирик партияси аниқланди


Халқ фикри | ФайзБоғ - Part 8\nҚоғозбозликка қачон барҳам берилади? Суюнчи пули саргузаштлари ёхуд бюрократия!\nМажлизвозлик муаммоси ортидан қоғозбозлик ҳақида ёзамиз. Элимизнинг энг чиркин иллатлардан бири ҳисобланган бу муаммолар қачон бартараф этилади? Қуйида бюрократия, давлат органлари ишчиларининг ўз ишига бўлган масъулиятсизликларию лоқайдликлари тўғрисида Абдулазиз Азизов куюниб […]\nХалқ фикри\tБиринчи изоҳ\nСессия деса бундан беш йил олдинги “Қўлтиғимдан тушган тарвуз” ёдимга тушади. Ўшанда роса алам қилганди. “Тушган тарвуз” га афсуслангандим. Мен учун ўша 1 сессия билан биргаликда олдинда кутиб турган яна […]\nЎзбек маорифига жадидлар киритган янгилик ва ислоҳотлардан кейин ўқитувчининг синфга кириб, болалар билан саломлашгандан кейин айтадиган одатдаги гапи шу бўлса керак. Олдинлари бу гап ниҳоятда катта салмоқ касб этарди. Навбатчи […]